Didžiojo sprogimo teorija (serialas)

„Didžiojo sprogimo teorija“ () – amerikiečių situacijų komedija, režisuota Chuck Lorre ir Bill Prady. Debiutavo CBS televizijoje 2007 m.

Siužetas 

Serialo veiksmas sukasi apie du kambario draugus Leonardą ir Šeldoną, kurie yra jaunieji mokslininkai, taip pat jų du bičiulius Hauardą ir Radžį, bei kaimynę Peni. Serialas pasižymi tuo, kad jame daug dėmesio skiriama mokslinėms teorijoms (ypač tiksliesiems mokslams) – o komiškos situacijos kyla dėl to, kad draugai įvairius gyvenimiškus klausimus bando spręsti remdamiesi sudėtingomis teorijomis. Tuo tarpu Peni, kuri moksluose nesigaudo, bet yra kur kas labiau patyrusi gyvenime, kontrastuoja su jų išvedžiojimais.

Aktoriai 
Pagrindiniai vaidmenys:
 Johnny Galecki – Leonard Hofstadter, eksperimentinės fizikos mokslininkas, mokslų daktaru tapo 24-ių. Drauge nuomojasi butą su Šeldonu, susižavėjęs Peni.
 Jim Parsons – Sheldon Cooper, jaunasis genijus, mokslų daktaras, kvantinės fizikos ir stygų teorijos specialistas. Siekia Nobelio premijos. Koledžą baigė 14-os, mokslų daktaru tapo 16-os. Griežtai laikosi rutinos, nesupranta socialinių ženklų, itin egoistiškas.
 Kaley Cuoco – Penny, jauna mergina, Šeldono ir Leonardo kaimynė, dirbanti padavėja. Ekstravertiška, dažnai ieško naujų pažinčių.
 Simon Helberg – Howard Wolowitz, žydų kilmės inžinerijos magistras, dirbantis oro inžinerijos srityje. Gyvena su mama. Pasižymi gebėjimu užsienio kalboms, bendraudamas su moterimis vaidina „donžuaną“.
 Kunal Nayyar – Rajesh Ramayan Koothrappali, indų kilmės astrofizikas. Imigravo į JAV iš Indijos, jo tėvai liko Naujajame Delyje, su kuriais bendrauja internetu. Labai drovus bendraudamas su moterimis, negali su jomis kalbėti (nebent išgeria alkoholio).
 Melissa Rauch – Bernadette Rostenkowski-Wolowitz, padavėja, Peni bendradarbė, susidraugauja su Howardu. Jos vaidmuo įvestas nuo 3 sezono.
 Mayim Bialik – Amy Farrah Fowler, Šeldono draugė, kurią surado Houardas su Radžiu. Jos vaidmuo įvestas nuo 3 sezono.

Šalutiniai vaidmenys:
 Sara Gilbert – Leslie Winkle, fizikė, dirba toje pačioje laboratorijoje su Leonardu. Nelinkusi į romantiką. Konfliktuoja su Šeldonu dėl mokslo teorijų.
 Kevin Sussman – Stuart Bloom, komiksų prekybininkas, dailininkas. Jo vaidmuo įvestas nuo 2 sezono.
 Margo Harshman – Alex Jensen, Šeldono asistentė.
 John Ross Bowie – Dr. Barry Kripke, Šeldono bendradarbis, nuolatinis konkurentas, pasižymi šveplavimu.
 Christine Baranski – Dr. Beverly Hofstadter, Lenardo motina, psichiatrė-neurologė, pasižymi itin šaltu ir analitišku bendravimu.
 Brian George ir Alice Amter – Dr. V. M. Koothrappali ir Mrs. Koothrappali, Radžio tėvai, gyvenantys N. Delyje. Su jais Radžis dažnai bendrauja per Skype. Tėvas yra ginekologas, šeima labai turtinga, turi keletą tarnų.
 Kate Micucci – Lucy, mergina, su kuria Radžis susipažįsta komiksų parduotuvėje.
 Laurie Metcalf – Mary Cooper, Šeldono motina iš Teksaso. Pasižymi krikščioniškomis fundamentaltinėmis pažiūromis.
 Aarti Mann – Priya Koothrappali, Radžio sesuo, teisininkė, kuri kurį laiką gyveno JAV ir tuo metu draugavo su Lenardu.
 Sara Rue – Dr. Stephanie Barnett, gydytoja-chirurgė, su kurią kurį laiką draugavo Lenardas.
 Wil Wheaton – vadina save. Pradžioje buvo mirtinu Šeldono priešu, kai jį apgavo kortų varžybose, bet po kiek laiko jie susitaikė.
 Carol Ann Susi – Mrs. Wolowitz, Hauardo motina. Pasak apibūdinimų ji yra itin stora, nuolat liguistai rūpinasi sūnumi (seriale nerodoma, bet dažnai girdimas jos balsas).
 Brian Thomas Smith – Zack, kvailas vaikinas, su kuriuo kurį laiką draugavo Penny.
 Joshua Malina – President Siebert, Kalifornijos technologijų instituto prezidentas.

Epizodinius vaidmenis seriale atliko ir šie žymesni aktoriai: Lewis Black (entomologas), Bob Newhart (profesorius Protonas), James Hong (kinų restorano savininkas Cheng), Michael Trucco (žymus fizikas Dr. David Underhill), Judy Greer (kosmologė Dr. Elizabeth Plimpton), Regina King (universiteto kadrų inspektorė Jeanine Davis), Jessica Walter (universiteto mecenatė Mrs. Latham), Rick Fox (buvęs Bernardetos vaikinas profesorius Glenn), Eliza Dushku (FTB agentė Angela Paige), DJ Qualls (fizikos asistentas Toby Loobenfeld), Keith Carradine (Peni tėvas Wyatt), Octavia Spencer (vairavimo teisių įstaigos darbuotoja), Yeardley Smith (darbo biržos darbuotoja), Steven Yeun (buvęs Šeldono kambario draugas).

Be Wil Wheaton, save seriale taip pat suvaidino Stephen Hawking, Summer Glau, Michael J. Massimino, Katee Sackhoff, George Takei, Neil deGrasse Tyson, kamėja: LeVar Burton, Buzz Aldrin, Ira Flatow, Brian Greene, Stan Lee, Howie Mandel, Charlie Sheen, George Smoot, Brent Spiner, Steve Wozniak.

JAV televizijos serialai
Komedijos (serialai)